În intervalul 22-26 martie 2024, polițiștii locali botoșăneni au constatat un număr de 87 de fapte contravenționale, fiind aplicate sancțiuni în funcție de gravitatea acestora, cuantumul total al amenzilor 11.250 lei. Totodată, în această perioadă au fost dispersate 15 grupuri de adolescenți care se manifestau gălăgios, tulburând liniștea publică. Pentru nerespectarea normelor de conviețuire socială, a ordinii și liniștii publice s-a aplicat un număr de 19 sancțiuni contravenționale potrivit prevederilor Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, iar faptele constatate și sancționate au fost : tulburarea liniștii publice, consumul de alcool pe domeniul public, apelarea la mila trecătorilor, etc.
În data de 22.03.2024, ora 15:47, pe Pietonalul Unirii în fața Muzeului a fost depistată o persoană de sex masculin care consuma băuturi alcoolice, pentru fapta sa a fost sancționat contravențional cu amendă potrivit prevederilor Legii nr. 61/1991. În aceeași zi, în jurul orei 20:10, un echipaj a depistat în autogara Botoșani, o persoana de sex feminin care se afla în stare de inconștiență. Motivat de aceste aspecte, a fost apelat serviciul de urgență 112 și solicitată intervenția unui echipaj medical pentru acordarea de îngrijiri.
În data de 23.03.2024, în jurul orei 12:00, în parcul Mihai Eminescu a fost găsită o minoră în vârsta de 15 ani, care a părăsit voluntar domiciliul din orașul Darabani. A fost legitimată iar ca urmare a verificărilor efectuate, a rezultat că nu figura ca fiind declarată dispărută. Din discuțiile purtate cu această a relatat faptul că a plecat de la domiciliu din cauza unor neînțelegeri cu membrii familiei și dorește să fie internată într-un Centru de Plasament. Având în vedere aceste aspecte, minora a fost încredințată reprezentanților Centrului de Primire a Copilului in Regim de Urgență "Micul Prinț", pentru parcurgerea procedurilor legale.
În data de 24.03.2024, jurul orelor 06:20, ca urmare a aspectelor observate de polițistul local din dispeceratul Poliției Locale, o patrulă s-a deplasat pe Pietonalul Transilvaniei, unde au identificat o persoană care arunca deșeuri menajere pe domeniul public. Persoana a fost legitimată și sancționată contravențional potrivit prevederilor H.C.L. nr. 355/2011. În aceeași zi, în jurul orei 10:05, tot la sesizarea polițiștilor locali din dispeceratul instituției, un echipaj al Poliției Locale a găsit o persoană care consuma băuturi alcoolice în parcul Mihai Eminescu, pentru fapta sa persoana a fost sancționată conform prevederilor Legii nr. 61/1991.
Traficul rutier și pietonal se află în atenția polițiștilor locali, fiind prezenți în zonele predispuse aglomerării și blocajelor rutiere. Pe linie rutieră a fost aplicat un număr de 68 sancțiuni contravenționale, din care pentru nerespectarea prevederilor O.U.G. nr. 195/2002 – oprirea/staționarea interzisă, blocare cale de acces – 38 sancțiuni contravenționale, iar penru nerespectarea H.C.L. nr. 292/2017 – 30 sancțiuni contravenționale - autovehicule parcate fără tichet afișat la vedere în parcările publice prevăzute cu parcometre, ocuparea locului de parcare concesionat de către alte persoane.